open-index/open-wikipedia-markdown huggingface dataset:
Michael Nouri

**Michael Nouri** (fæddur 9. desember 1945) er bandarískur leikari sem er þekktastur fyrir hlutverk sín í Flashdance, NCIS, Damages og All My Children.

## Einkalíf
Nouri fæddist í Washington borg, District of Columbiu og er af írskum og írönskum uppruna. Nouri hefur verið giftur tvisvar sinnum og á tvær dætur. Nouri er sendiherra fyrir *National Multiple Sclerosis Society* en fyrrverandi eiginkona hans er með MS.

## Ferill
### Leikhús
Á árunum 1968-1970 lék Nouri í *Forty Carats* á móti Julie Harris sem King Marchan við Morosco leikhúsið. Síðan árið 1995-1997 þá lék Nouri í *Victor/Victoria* á móti Julie Andrews sem Pat við Marquis leikhúsið. Önnur leikrit sem Nouri hefur leikið í eru: *Can Can*, *South Pacific* og *Funny Girl*.

### Sjónvarp
Fyrsta sjónvarpshlutverk Nouri var árið 1974 í  *Somerset*. Hefur hann síðan þá komið fram sem gestaleikari í þáttum á borð við *Bay City Blues*, *Downtown*, Law & Order: Special Victims Unit, The West Wing,  og Without a Trace. Árin 2004-2005 lék Nouri í The Young and the Restless sem Elliot Hampton. Á sama tíma þá lék hann í unglingadramanu The O.C. sem Dr. Neil Roberts. Nouri hefur verið með stór gestahlutverk í : NCIS sem Eli Davi Yfirmaður Mossad og faðir Zivu David; og Damages sem Phil Grey. Síðan 2010 þá hefur Nouri leikið Caleb Cortlandt í sápuóperunni All My Children. 

### Kvikmyndir
Fyrsta hlutverk Nouri var árið 1969 í kvikmyndinni *Goodbye, Columbus* sem Don Farber. Síðan árið 1983 þá var honum boðið hlutverk í Flashdance sem Nick Hurley þar sem  hann lék á móti  Jennifer Beals]] og síðan þá hefur Nouri komið fram í kvikmyndum á borð við Fatal Sky, Fortunes of War, Picture This, The Terminal, The Proposal og Sinatra Club.

## Kvikmyndir og sjónvarp

## Leikhús
*2003: **Can Can** við City Centre New York
*2002: **Camille Claudel** sem Rodin við Goodspeed Theatre
*2001: **South Pacific** sem Emile Debeque við National Tour
*2001: **Funny Girl** við Sundance Theatre Institute
*2001: **Call Me Madame** við Freud Playhouse
*1996: **Victor Victoria**  sem King Marchan við Marquis Theatre
*1970: **Forty Carats** sem Pat við Morisco Theatre

## Verðlaun og Tilnefningar
### Academy of Science Fiction, Fantasy & Horror Films
*1988: Tilnefndur sem besti leikari fyrir The Hidden

### Daytime Emmy verðlaunin
*1976: Tilnefndur sem besti leikari í Daytime dramaseríu fyrir Search for Tomorrow

### Sitges-Catalonian Alþjóðlega kvikmyndahátíðin
*1987: Verðlaun sem besti leikari fyrir The Hidden

## Tilvísanir

## Heimildir
*
* 
* http://www.ibdb.com/person.php?id=54725 Michael Nouri á Internet Broadway Database
* http://www.michaelnouri.com  Heimasíða Michael Nouri

## Tenglar
* 
* http://www.michaelnouri.com  Heimasíða Michael Nouri
* http://www.ibdb.com/person.php?id=54725  Michael Nouri á Internet Broadway Database
Chuck (sjónvarpsþáttur) (1. þáttaröð)

**[[Chuck (sjónvarpsþáttur)|Chuck]]** er bandarískur hasar- og gamanþáttur. Sýningar á fyrstu þáttaröðinni þáttaröðinni hófst þann 24. september 2007 og þeim lauk 21. janúar 2008. Þættirnir voru 13 og er hver þeirra um 42 mín. að lengd. Upphaflega átti að hinna þáttanna.framleiða fleiri þætti en rithöfundaverkfallið í Bandaríkjunum 2007-2008 stöðvaði framleiðslu 

## Aðalhlutverk
* Zachary Levi sem Charles "Chuck" Bartowski
* Yvonne Strahovski sem Sarah Walker, CIA-fulltrúi
* Joshua Gomez sem Morgan Grimes
* Sarah Lancaster sem Dr. Eleanor "Ellie" Bartowski
* Adam Baldwin sem John Casey majór, NSA-fulltrúi

### Aukahlutverk
* Tony Todd sem Langston Graham, forstjóri CIA
* Bonita Friedericy sem Diane Beckman hershöfðingi
* Ryan McPartlin sem Dr. Devon "Captain Awesome" Woodcomb
* Mark Christopher Lawrence sem Michael "Big Mike" Tucker
* Julia Ling sem Anna Wu
* Vik Sahay sem Lester Patel
* Scott Krinsky sem Jeffrey "Jeff" Barnes
* C.S. Lee sem Harold Tiberius "Harry" Tang
* Matthew Bomer sem Bryce Larkin, CIA-fulltrúi

## Þættir
Fíflalús

**Fíflalús** (fræðiheiti *Uroleucon taraxaci*) er lús af yfirætt blaðlúsa sem lifir á túnfíflum.

## Útbreiðsla
Fíflalúsin lifir um allt norðurhvel jarðar, frá Norður-Skandinavíu suður Evrópu og á Bretlandseyjum. Norður, Mið og Austur-Asíu og Norður-Ameríku og finnst aðalega á grasflötum og óræktar görðum þar sem mikið er um túnfífla.

Fíflalús er nýlegur landnemi á Íslandi og fannst fyrst í Reykjavík 2007. Síðan þá hefur hún fundist á öllu höfuðborgarsvæðið frá Hafnarfirði upp á Kjalarnes, einnig í Grindavík, á Akranesi og Höfn í Hornafirði.

## Einkenni
Hún er með stærstu blaðlúsum, óvenju dökk á lit og ekki græn eins þær flestar. Hún er aðallega á neðra borði laufblaða og við blaðgrunn. Síðsumars frá miðjum ágúst og fram eftir september fjölgar henni afar mikið og skríður þá upp í ýmsan annan gróður en fífla og þá einnig meðal annars upp húsveggi og fer þá stundum inn um opna glugga fólki til mikils ama. 

## Heimild
*  Fíflalús - Uroleucon taraxaci (Kaltenbach, 1843) (Náttúrufræðistofnun)
Shrek 2

***Shrek 2*** er bandarísk teiknimynd frá árinu 2004 sem Andrew Adamson, Kelly Asbury og Conrad Vernon leikstýrðu. Myndin er beint framhald af *[[Shrek]]* frá 2001 og fara Mike Myers, Eddie Murphy, Cameron Diaz, Antonio Banderas, Julie Andrews, John Cleese og Jennifer Saunders með aðalhlutverkin. *Shrek 2* kom út sumarið 2004 og varð tekjuhæsta teiknimynd allra tíma í sex ár þar til *[[Leikfangasaga 3]]* kom út sumarið 2010 og tók fram úr.

## Talsetning

## Tenglar
*
Vanilla Sky

***Vanilla Sky*** er bandarísk spennumynd frá árinu 2001 sem Cameron Crowe framleiddi, skrifaði og leikstýrði. Myndin er endurgerð af spænsku myndinni *[[Abre los ojos]]* (Opnaðu augun þín) frá árinu 1997. Tom Cruise, Cameron Diaz og Penélope Cruz fara með aðalhlutverkin í myndinni. Myndin kom út í kvikmyndahúsum í desember 2001 og var lagið *Vanilla Sky* sem Paul McCartney hafði skrifað fyrir myndina tilnefnt til margra verðlauna þar á meðal til Óskarsverðlauna og Golden Globe verðlauna en Cameron Diaz var einnig tilnefnd til Golden Globe fyrir bestu leikkonu í aukahlutverki.
Úrslitaleikur Valitor-bikars karla 2011

**Úrslitaleikur Valitorbikars karla 2011** var leikinn þann 13. ágúst 2011 á Laugadalssvelli. KR-ingar kepptu á móti Þórsurum. Þórsarar komust í bikarúrslitin eftir að hafa m.a. lagt Víking, ÍBV og Grindavík að velli. KR-ingar fóru  erfiða leið einnig og lögðu Stjörnuna, Keflvíkinga og ríkjandi bikarmeistara FH að velli. KR vann leikinn 2-0 með marki frá Baldri Sigurðssyni og sjálfsmarki frá Gunnari Má Gunnarssyni.
  
## Smáatriði um leikinn

## Fróðleikur
*Fyrsta skiptið sem Þór Akureyri kemst í úrslitaleik bikarkeppninnar.
*Rúnar Kristinsson varð annar KR-ingurinn til þess að verða bikarmeistari bæði sem leikmaður (1994) og nú sem þjálfari.
*Baldur Sigurðsson varð sjöundi leikmaðurinn til að skora fyrir tvö félög í bikarúrslitaleik, KR og Keflavík. Aðrir sem hafa leikið þann leik eru Ragnar Margeirsson (Keflavík og Fram), Gunnar Már Másson (Val og KA), Baldur Ingimar Aðalsteinsson (ÍA og Val), Mihajlo Bibercic (ÍA og KR), Ormarr Örlygsson (Fram og KA) og Pétur Pétursson (ÍA og KR)
*Annað sjálfsmarkið í bikarúrslitum frá 2008 og hið fjórða frá upphafi, leit dagsins ljós. Öll voru þau skoruð fyrir KR-inga.
*Bæði lið léku með auglýsingu Eimskipafélagsins framan á búningnum sínum.

## Tengt efni
* Valitor-bikar karla 2011
Gambit (kvikmynd frá 2012)

***Gambit*** er bandarísk gamanmynd sem Michael Hoffman leikstýrir og var gefin út árið 2012. Myndin er endurgerð af samnefndri kvikmynd árið 1966 og Colin Firth, Cameron Diaz, Alan Rickman og Stanley Tucci fóru með aðalhlutverkin í henni. Handrit myndarinnar er skrifað af Coen bræðrunum. 

## Framleiðsla
Endurgerð af 1966 kvikmyndinni hefur verið í undirbúningi í mörg ár. Coen bræðurnir skrifuðu handrið sem átti að kvikmynda árið 2009. Orðrómar höfðu lengi gengið um að Colin Firth myndi koma fram sem Harry Dean en hann sagði í viðtali í september 2008: „Nei! Það er algjör lygi. Þetta hefur bara verið sett þarna á IMDB“. Hann sagði einnig: „Coen bræðurnir hafa skrifað frábært handrit“. Margir aðrir frægir leikarar komu til greina þar á meðal Hugh Grant, Ben Kingsley, Sandra Bullock og Jennifer Aniston. Tökur á myndinni hófust í maí 2011. 

## Leikarar
* Colin Firth sem Harry Deane
* Cameron Diaz sem PJ Puznowski
* Alan Rickman sem Lord Shabandar
* Tom Courtenay sem The Major
* Stanley Tucci sem Zaidenweber
* Cloris Leachman sem The Old Lady

## Heimildir
Halla Margrét Árnadóttir

**Halla Margrét Árnadóttir** (f. 1964) er íslensk söngkona. Hún keppti fyrir hönd Íslands í Söngvakeppni evrópskra sjónvarpsstöðva 1987 með laginu „Hægt og hljótt“. Hún varð í sextánda sæti af 22 og hlaut 28 stig.
Grétar Örvarsson

**Grétar Örvarsson** (f. 11. júlí 1959) er söngvari Stjórnarinnar. Hann hefur tekið þátt í Söngvakeppni evrópskra sjónvarpsstöðva í tvígang (sem hluti af Stjórninni og Heart2Heart).
Rússland í Söngvakeppni evrópskra sjónvarpsstöðva

Rússland hefur tekið þátt í Söngvakeppni evrópskra sjónvarpsstöðva 23 sinnum síðan að frumraun landsins í keppninni átti sér stað árið . Rússland tók ekki þátt í keppninni árin ,  og  eftir að hafa fallið úr keppni ári fyrr.

## Yfirlit þátttöku (niðurstöður)



## Heimildir
Jessica Steen

**Jessica Steen**  (fædd 19. desember 1965) er kanadísk leikkona sem er þekktust fyrir hlutverk sín í Armageddon, Homefront, NCIS og Flashpoint.

## Einkalíf
Steen fæddist í Toronto í Ontario í Kanada. Jessica var aðeins átta ára þegar hún kom fyrst fram í sjónvarpi í kanadíska barnaþættinum The Sunrunners.

## Ferill
Fyrsta hlutverk Steen var í kvikmyndinni Threshold frá 1981, þar sem hún lék dóttur persónu Donalds Sutherland. Árið 1998 þá var Steen boðið hlutverk í hamfaramyndinni Armageddon þar sem hún lék flugmanninn Jennifer Watts. Steen hefur einnig komið fram í kvikmyndum á borð við: A Judgment in Stone, Sing, Judgment og Chaos.

Fyrsta hlutverk Steen í sjónvarpi var árið 1983 í Hangin'In. Lék hún á móti Keanu Reeves í sjónvarpsmyndinni *Young Again* frá 1986. Frá 1987-1989 þá lék Steen í Captain Power and the Soldiers of the Future sem undirliðsforingjann Jennifer Chase. Síðan árið 1991 þá var henni boðið hlutverk Lindu Metcalf í Homefront sem hún lék til ársins 1993. Steen var með stórt gestahutverk í NCIS sem NCIS fulltrúinn Paula Cassidy sem hún lék frá 2003-2007. Hefur hún einnig verið með stór gestahlutverk í Heartland sem Lisa Stillman og í Flashpoint sem Donna Sabine. Aðrir sjónvarpsþættir sem Steen hefur komið fram í sem gestaleikari: Street Legal, ER, The Practice, Starget SG-1, Supernatural og . 

## Kvikmyndir og sjónvarp

## Verðlaun og Tilnefningar
### DVD Exclusive-verðlaunin
* 2003: Tilnefnd sem besta leikkona fyrir *Slap Shot 2: Breaking the Ice*.

### Gemini-verðlaunin
* 2010: Tilnefnd sem besta aukaleikkona í dramaseríu fyrir Flashpoint.
* 1996: Verðlaun sem besta leikkona í dramaseríu/míniseríu fyrir *Small Gifts*
* 1988: Tilnefnd sem besta leikkona í dramaseríu fyrir Captain Power and the Soldiers of the Future.

## Tilvísanir

## Heimildir
* 
* 
* http://www.jessicasteen.com/jsp_faq.html   Heimasíða Jessicu Steen

## Tenglar
* 
* http://www.jessicasteen.com/jsp_faq.html   Heimasíða Jessicu  Steen
Jón (ábóti í Viðeyjarklaustri)

**Jón ábóti** (d. 1369) í Viðeyjarklaustri upp úr miðri 14. öld hafði áður verið kanúki í Þykkvabæjarklaustri en varð ábóti í Viðey 1364, eftir lát Björns Auðunarsonar ábóta þar sama ár. Föðurnafn hans er óþekkt og ekkert vitað um hann, nema hvað í hans tíð var gerður máldagi Viðeyjarklausturs þar sem taldir eru upp kirkjugripir og bústofn í eigu klaustursins.

Jón ábóti dó 1369 og tók Jón Guðmundsson við eftir lát hans.

## Heimildir
* 
*
Jón Guðmundsson (ábóti)

**Jón Guðmundsson** (d. 1379) var ábóti í Viðeyjarklaustri og tók við árið 1369 eftir lát annars Jóns, sem þar hafði verið ábóti frá 1364. Ætt hans er ekki þekkt. Fátt er um hann vitað en hann var um tíma officialis í Vestfirðingafjórðungi.

Jón dó 1379 (hugsanlega þó 1378) og tók Gísli Magnússon þá við en varð skammlífur og gegndi embættinu aðeins fáeina mánuði.

## Heimildir
* 
*
Gísli Magnússon (ábóti)

**Gísli Magnússon** (d. 1379) var ábóti í Viðeyjarklaustri skamma hríð árið 1379. Hann tók við eftir lát Jóns Guðmundssonar ábóta en dó eftir fáeina mánuði í embætti.

Páll, sem kallaður var kjarni, tók við ábótadæminu eftir lát Gísla og gegndi því allt þar til hann lést í Svarta dauða.

## Heimildir
* 
*
Páll kjarni

**Páll kjarni** (d. 1403) var ábóti í Viðeyjarklaustri á síðasta fjórðungi 14. aldar og hefur verið talinn einn merkasti ábótinn þar. Hann tók við eftir lát Gísla Magnússonar 1379 (eða 1378) en Gísli hafði aðeins gegnt embættinu í fáeina mánuði.

Páll var mikill fjáraflamaður fyrir hönd klaustursins og í ábótatíð hans eignaðist það sextán jarðir til viðbótar þeim sem það átti fyrir. Hann var einnig skólamaður og hafði skóla í klaustrinu og í Vilkinsmáldaga 1397 eru taldar upp allmargar skólabækur í eigu klaustursins.

Páll dó í Svarta dauða árið 1403 og var ábótalaust í Viðey í tvö ár eftir lát hans, allt þar til Bjarni Andrésson tók við.

## Heimildir
* 
*
Bjarni Andrésson

**Bjarni Andrésson** (d. 1428) var ábóti í Viðeyjarklaustri á fyrsta fjórðungi 15. aldar. Hann var vígður 1405, tveimur árum eftir að Páll kjarni lést í Svarta dauða, og var ábóti í klaustrinu til dauðadags. 

Bjarni var sonur Andrésar Gíslasonar úr Mörk, hirðstjóra tvívegis á 7. áratug 14. aldar. Hann hefur trúlega verið í ættartengslum eða vináttu við ýmsa helstu höfðingja landsins. Sama ár og hann vígðist ábóti var haldin mikil brúðkaupsveisla í Viðey, þar sem Björn Einarsson Jórsalafari gifti dóttur sína, Vatnsfjarðar-Kristínu, Þorleifi Árnasyni í Auðbrekku og var þar margt stórmenni.

Bjarni ábóti dó 1428 og eftir lát hans var ábótalaust í Viðey og klaustrið þá undir valdi leikmanna, allt þar til Steinmóður Bárðarson varð ábóti 1444 eða þar um bil. Þó er til páfabréf, gefið út í Flórens af Evgeníusi IV 28. október 1441, þar sem hann staðfestir veitingu ábótadæmis í Viðey til Gerreks Lundikin, sem var þýskættaður prestur frá Björgvin, en hann kom þó að öllum líkindum aldrei til Íslands.

## Heimildir
* 
*
Rosalyn Sussman Yalow

**Rosalyn Sussman Yalow** (fædd 19. júlí 1921, dáin 30. maí 2011) var bandarískur kjarneðlisfræðingur. Hún er þekktust fyrir að hafa þróað tækni til geislaónæmismælingar (e. *radioimmunoassay*) á peptíðhormónum, en fyrir það hlaut hún þriðjung af Nóbelsverðlaununum í lífeðlis- og læknisfræði árið 1977 (ásamt þeim Andrew Schally og Roger Guillemin). 

Geislaónæmismælingin sem Yalow og Solomon Berson þróuðu er afar næm aðferð til magnmælingar á insúlíni eða öðrum mótefnavaka sem byggir á geislarakningu. Þekktu magni af insúlíni sem merkt hefur verið með geislavirkri samsætu af joði er blandað saman við þekkt magn af insúlínbindandi mótefni. Sýninu sem mæla á insúlínmagnið í er svo bætt út í. Ómerkta insúlínið í sýninu keppir nú við geislamerkta insúlínið um bindingu við mótefnið. Bundin mótefni eru þvínæst botnfelld og geislavirkni í flotinu sem eftir verður er mæld í geislamæli. Með samanburði við staðalkúrvu má sjá hversu mikið insúlín var í sýninu. 

Aðferð þeirra Yalow og Berson olli byltingu í rannsóknum í innkirtlafræði og ónæmisfræði. Þeim gekk þó illa að fá uppgötvun sína á insúlínbindandi mótefni birtar í viðurkenndum tímaritum því ónæmisfræðingar þess tíma töldu ósennilegt að mótefni gætu bundið svo smá peptíð sem insúlín. Það kom þó fljótt í ljós hve öflug aðferð þeirra Yalow og Berson var, en fram til þess tíma höfðu magnmælingar á insúlíni eingöngu verið óbeinar og skorti mjög á næmni þeirra og áreiðanleik. 

## Heimildir

## Tenglar

* Æviágrip Rosalyn Yalow á vefsíðu Nóbelnefndarinnar.
Græna vespan (kvikmynd)

***Græna Vespan*** eða ***The Green Hornet*** eins og hún heitir á móðurmálinu er bandarísk ofurhetjumynd frá árinu 2011 sem Michel Gondry leikstýrði. Seth Rogen, Jay Chou, Christopher Waltz og Cameron Diaz fara með aðalhlutverk í myndinni sem er byggð á samnefndum útvarpsþáttum, sjónvarpsþáttum og myndasögum.

## Söguþráður
Britt Reid er sonur hins vellauðuga fjölmiðlaútgefanda James Reid en hefur lítinn áhuga á að feta í fótspor föður síns en eyðir þess í stað öllum stundum í partístand og villt líferni. Þegar faðir hans er myrtur einn daginn ákveður Britt þó að snúa lífi sínu við og gera eitthvað af viti við það. Hann kynnist fyrrum aðstoðarmanni hans, Kato, og saman ákveða þeir að gerast réttlætisriddarar og berjast gegn illmennum borgarinnar, á milli þess sem Britt lærir að stjórna fjölmiðlaveldi sínu. Ritari hans þar, hin fagra Lenore Case, hjálpar honum að komast að því að dularfullur maður að nafni Chudnofsky er höfuðpaur stærstu glæpasamtaka borgarinnar og ákveður Britt að hafa hendur í hári hans og nota til þess gervi sitt sem Græna vespan (The Green Hornet). 

## Leikarar
* Seth Rogen sem Britt Reid / Græna Vespan
* Jay Chou sem Kato
* Cameron Diaz sem Lenore „Casey“ Case
* Tom Wilkinson sem James Reid
* Christopher Waltz sem Benjamin Chudnofsky
* David Harbour sem D.A. Frank Scanlon
* Edward James Olmos sem Mike Axford
* Jamie Harris sem Popeye
* Chad Coleman sem Chili
* Edward Furlong sem Tupper
* Analeigh Tipton sem Ana Lee
* Jill Remez sem Daily Sentinel fréttamaður
* Reuben Langdon sem dópisti
* Jerry Trimble sem maður Chudnofskys
* James Franco í cameo hlutverki sem Danny „Crystal“ Clear, keppinautur Chudnofskys

## Tilvísanir
Englar Charlies gefa í botn

***Englar Charlies gefa í botn*** (enska: ***Charlie's Angels: Full Throttle***) er bandarísk gaman-hasarmynd sem leikstýrð var af McG og er beint framhald af myndinni Charlie's Angels frá árinu 2000 sem er byggð á samnefndum sjónvarpsþáttum frá 8. áratugi 20. aldar. Cameron Diaz, Drew Barrymore og Lucy Liu snúa allar aftur í aðalhlutverkin í myndinni. 

## Leikarar
* Cameron Diaz sem Natalie Cook
* Drew Barrymore sem Dylan Sanders
* Lucy Liu sem Alex Munday
* Bernie Mac sem Jimmy Bosley
* Demi Moore sem Madison Lee
* Crispin Glover sem Mjói Maðurinn
* Justin Theroux sem Seamus O'Grady
* Shia LaBeouf sem Max Petroni
* John Forsythe sem Charlie (rödd)
* Matt LeBlanc sem Jason Gibbons
* Luke Wilson sem Pete Komisky
* John Cleese sem Mr. Munday

### Smáhlutverk
* Jaclyn Smith sem Kelly Garrett
* Bruce Willis sem William Rose Bailey
* The Pussycat Dolls sem þær sjálfar
* Pink sem Coal Bowl M.C.
* Mary-Kate og Ashley Olsen sem framtíðar englar. 
* Robert Forster sem Roger Wixon
* Chris Pontius og Bam Margera sem írskir sjómenn. 
* Bela Karolyi sem hann sjálfur
* Carrie Fisher sem Mother Superior
* Tommy Flanagan sem Chris Pontius
## Tenglar
*
Kvennasögur

***Kvennasögur*** (enska: **Things You Can Tell Just by Looking at Her**) er bandarísk kvikmynd sem Rodrigo García Barcha leikstýrði og skrifaði með Cameron Diaz, Glenn Close, Calista Flockhart, Amy Brenneman og Holly Hunter í aðalhlutverkum. Myndin var frumsýnd á Kvikmyndahátíðinni í Cannes árið 2000 og hlaut *Un Certain Regard* verðlaunin. Holly Hunter var tilnefnd till Emmy verðlauna sem besta leikkona í aukahlutverki fyrir myndina. 

## Leikarar
* Glenn Close - Dr. Elaine Keener
* Cameron Diaz - Carol Faber 
* Calista Flockhart - Christine Taylor 
* Kathy Baker - Rose
* Amy Brenneman - Detective Kathy Faber
* Valeria Golino - Lilly
* Holly Hunter - Rebecca Waynon
* Matt Craven - Walter
* Gregory Hines - Robert
* Miguel Sandoval - Sam
* Noah Fleiss - Jay
* Danny Woodburn - Albert
* Penelope Allen - Nancy
* Roma Maffia - Debbie
* Mika Boorem - June
Shrek: Sæll alla daga

***Shrek: Sæll alla daga*** er bandarísk teiknimynd frá árinu 2010 sem Mike Mitchell leikstýrði. Mike Myers, Eddie Murphy, Cameron Diaz og Antonio Banderas fara með aðalhlutverk í myndinni sem er sú fjórða og síðasta af Shrek myndunum. 

## Söguþráður
Í fjórðu myndinni er Shrek orðinn rólegur fjölskyldufaðir sem saknar gamla lífsins þegar hann hræddi líftóruna úr þorpsbúunum. Hinn tungulipri Rumpelstiltskin kemst að þessu og blekkir Shrek til að skrifa undir samning þar sem Shrek heldur að hann sé að fá einn dag til að upplifa gamla lífið sitt aftur og slaka á. Í staðinn verður Shrek sendur í brenglaða útgáfu af heiminum þar sem Rumpelstiltskin er orðinn kóngur, reynt er að útrýma tröllum, Asni kannast ekkert við Shrek og stígvélaði kötturinn er orðinn feitur.

## Leikarar
* Mike Myers sem Shrek
* Eddie Murphy sem Asni
* Cameron Diaz sem Fíóna prinsessa
* Antonio Banderas sem stígvélaði kötturinn
* Walt Dohrn sem Rumpelstiltskin
* Conrad Vernon sem piparkökumaðurinn
* Aron Warner sem úlfurinn
* Christopher Knights sem þrjár blindar mýs
* Cody Cameron sem þrír litlir grísir
* Jon Hamm sem Brogan
* Craig Robinson sem Cookie
* Jane Lynch sem Gretchen the Ogre
* Julie Andrews sem Lillian drottning
* John Cleese sem Haraldur konungur
* Chris Miller sem töfraspegillinn
## Tilvísanir
The Box

***The Box*** er bandarísk hryllingsmynd frá árinu 2009 sem Richard Kelly leikstýrði og skrifaði. Cameron Diaz og James Marsden fara með aðalhlutverk í myndinni sem fjallar um hjón sem fá kassa frá dularfullum manni sem býður þeim eina milljón bandaríkjadala ef þau ýta á takka sem er innan í honum. 

## Söguþráður
Norma og Arthur Lewis eru hjón sem búa í úthverfi ásamt ungu barni sínu og fá gefins einfaldan trékassa frá dularfullum manni sem á eftir að draga dilk á eftir sér. Maðurinn segir þeim að kassinn muni færa eiganda sínum eina milljón bandaríkjadala ef ýtt er á einn hnapp. En þegar ýtt er á hnappinn muni samstundis ein manneskja einhvers staðar í heiminum deyja; einhver sem þau þekki ekki. Þau fá að hafa kassann í aðeins 24 klukkutíma og á þeim tíma þurfa þau Norma og Arthur að gera upp við sig hvað þau vilja gera.

## Leikendur
* Cameron Diaz sem Norma Lewis
* James Marsden sem Arthur Lewis
* Frank Langella sem Arlington Steward
* Gillian Jacobs sem Dana/Sarah Matthews
* Deborah Rush sem Clymene Steward
* Sam Oz Stone sem Walter Lewis
* Ryan Woodle sem Jeffrey Carnes
* James Rebhorn sem Norm Cahill
* Holmes Osborne sem Dick Burns
* Celia Weston sem Lana Burns

## Tilvísanir
Steinmóður Bárðarson

**Steinmóður Bárðarson** (d. 1481) var prestur í Hólabiskupsdæmi og síðar ábóti í Viðeyjarklaustri í hátt í fjörutíu ár á 15. öld og er talinn í hópi merkustu ábóta klaustursins.

Steinmóður hefur verið talinn sonur Bárðar Njálssonar prests á Kálfafelli Bárðarsonar. Hann kemur við heimildir sem djákn og síðan prestur í þjónustu Jóns Vilhjálmssonar Craxton, biskups á Hólum og síðar í Skálholtsbiskupsdæmi. Hann var orðinn ábóti í Viðeyjarklaustri 1444 en þá hafði verið ábótalaust þar allt frá því að Bjarni Andrésson lést 1428. Í ábótatíð sinni var hann oft officialis, enda var biskupslaust í Skálholti langtímum saman og Marcellus, sem þar var biskup í meira en áratug, kom aldrei til landsins. Einnig mun hann hafa verið officialis í Hólabiskupsdæmi eftir Gottskálk Keniksson.

Steinmóður kemur oftsinnis við skjöl á 15. öld og meðal annars er til páfabréf sem Nikulás V skrifaði honum 3. febrúar 1451 og gefur honum þar fyrirmælium að setja Jón Þorkelsson ábóta í Helgafellsklaustri. Hann var umsvifamikill í fjármálum klaustursins og er talinn hafa átt í deilum og jafnvel vopnuðum átökum við Englendinga í Hafnarfirði.

Sonur Steinmóðs var líklega Þorvarður Steinmóðsson lögréttumaður í Reykjavík en fleiri hafa verið nefndir, þar á meðal Snjólfur, sem féll í bardaga við Englendinga í Hafnarfirði.

Snjólfur lést 1481. Jón Árnason var orðinn ábóti 1490 og hefur líklega tekið við af honum.

## Heimildir
* 
*
Sigga Beinteins

**Sigríður Beinteinsdóttir** (f. 26. júlí 1962), eða **Sigga Beinteins‎**, er söngkona Stjórnarinnar. Hún keppti fyrir hönd Íslands í Söngvakeppni evrópskra sjónvarpsstöðva árin 1990 með Stjórninni með laginu „Eitt lag enn“ (4. sæti), síðan árið 1992 með Heart2Heart með lagið „Nei eða já“ (7. sæti) og loks í þriðja skipti árið 1994 með laginu „Nætur“ (12. sæti). Hún er sú sem hefur farið oftast sem forsöngvari fyrir hönd Íslands í aðalkeppnina. Sigga söng einnig bakraddir hjá Silvíu Nótt í keppninni árið 2006.

## Útgefið efni
### Breiðskífur
* *[[Desember (breiðskífa)|Desember]]* (1993)
* *[[Sigga (breiðskífa)|Sigga]]* (1997)
* *[[Flikk-flakk]]* (1998)
* *[[Fyrir þig]]* (2003)
* *[[Allt eða ekkert]]* (2005)
* *[[Til eru fræ]]* (2007)
* *[[Jólalögin mín]]* (2009)

### Smáskífur
* *[[Nætur - Night Times]]* (1994)	
* *[[Jörð (smáskífa)|Jörð]]* (2003)

## Tenglar
* Vefsíða Siggu Beinteins
Jón Árnason (ábóti)

**Jón Árnason** (d. 1494) var ábóti í Viðeyjarklaustri seint á 15. öld. Hans er fyrst getið í Píningsdómi árið 1490. Jón hefur líklega tekið við eftir að Steinmóður Bárðarson ábóti lést 1481 þótt vera megi að einhver ábóti hafi verið á milli þeirra.

Samkvæmt *[[Árbækur Espólíns|Árbókum Espólíns]]* barðist ábótinn ásamt þrjátíu manna liði við hundrað Englendinga í fjörunni í Hafnarfirði en Englendingarnir höfðu rænt miklu af fiski sem klaustrið átti, og „... gengu svo hart fram, að ekki hélt við áhlaupinu, komst ábóti á kné og var nær fallinn, en maður hans nokkur hjálpaði honum og gaf honum jörð síðan, flúðu þar hinir ensku og féllu margir, en einn maður ábóta, Snjólfur sonur hans.“ Frásögn þessi er ekki staðfest af neinum samtímaheimildum. Líklega hafa þó einhver átök átt sér stað en það hefur líklega fremur gerst í ábótatíð Steinmóðs.

Jón ábóti dó í plágunni síðari 1494 og tók Árni Snæbjarnarson við sama ár.

## Heimildir
* 
*
Árni Snæbjarnarson

**Árni Snæbjarnarson** (d. 1515) var prestur í Hruna, Skálholtsráðsmaður, officialis  og síðan ábóti í Viðeyjarklaustri frá 1494 til dauðadags. Hann tók við þegar Jón Árnason ábóti lést í plágunni síðari.

Árni var orðinn prestur í Hruna fyrir 1481. Hann er sagður hafa verið mikill fésýslumaður og í tíð hans eignaðist klaustrið allmargar jarðir. Snemma á ábótatíð hans (fyrir 1497) eyðilagðist Viðeyjarkirkja og var endurbyggð.

Börn Árna voru Ingunn Árnadóttir, kona Halldórs Brynjólfssonar ríka í Tungufelli í Hrunamannahreppi, og Jón Árnason sýslumaður í Reykjavík. Frá þeim báðum komu miklar ættir. Árni lést 1515 og tók þá Ögmundur Pálsson, síðar biskup, við ábótadæmi í Viðey.

## Heimildir
* 
*
The Holiday

***The Holiday*** er bandarísk rómantísk-gamanmynd frá árinu 2006 sem Nancy Meyers leikstýrði, skrifaði og framleiddi. Cameron Diaz, Jude Law, Kate Winslet og Jack Black fara með aðalhlutverk í myndinni sem fjallar um tvær ókunnugar konur, eina í Bandaríkjunum og eina í Bretlandi, sem eru báðar í ástarsorg og ákveða að skiptast á húsum yfir jólin.

## Leikendur
* Cameron Diaz sem Amanda Woods: stiklu-framleiðanda í Los Angeles. 
* Kate Winslet sem Iris Simpkins: pístlahöfund  fyrir *The Daily Telegraph* í Englandi
* Jude Law sem Graham Simpkins: bróður Irisar, bóka-framleiðandi og einstæður faðir.
* Jack Black sem Miles Dumont: tónlistarskáld og vinur Ethans. 
* Eli Wallach sem Arthur Abbott: nágranni Amöndu sem Iris vingast við.
* Shannyn Sossamon sem Maggie: kærasta Miles og upprennandi leikkona. 
* Edward Burns sem Ethan Ebbers: kærasti Amöndu.
* Rufus Sewell sem Jasper Bloom: maðurinn sem Iris elskar og hefur átt í ástarsambandi við af og til.
* Caroline Crimmins sem Beatrice: vinnufélagi Amöndu.

Dustin Hoffman kemur fram í cameo hlutverki í myndinni í vídeóleigu. Lindsay Lohan, sem hafði leikið í myndinni *[[The Parent Trap]]* sem Meyers leikstýrði og James Franco koma einnig fram í stiklunni sem Amanda vinnur að sem heitir *Deception*.

## Tilvísanir
Stelpur í strákaleit (kvikmynd)

***Stelpur í strákaleit*** (enska: *The Sweetest Thing*) er bandarísk gamanmynd með rómantísku ívafi frá árinu 2002 sem Roger Kumble leikstýrði. 
## Söguþráður
Christina Walters og Courtney Rockcliffe, tvær af heitustu partíljónunum í San Francisco, reyna að hugga herbergisfélaga þeirra Jane Burns sem er í ástarsorg með því að taka hana með þeim út á lífið. Christina hittir Peter Donahue um kvöldið og verður yfir sig ástfangin af honum um leið. Peter er trúlofaður en Christina misskilur hann og heldur að það sé bróðir hans sem ætlar að fara að gifta sig. Eftir kvöldið er liðið ákveður Courtney að hjálpa Christinu að finna Peter aftur með því að fara í ferð frá San Francisco til Somersets, þar sem brúðkaupið á að eiga sér stað. Þegar þær mæta á áfangastað komast þær að því að Peter er í raun brúðguminn. Á meðan athöfnin á sér stað játa Peter og unnusta hans að þau elski hvorugt hvort annað og ættu ekki að giftast. Nokkrum mánuðum seinna er Christina enn í ástarsorg eftir að hafa tapað Peter þó að Courtney og Jane séu báðar komnar í ný ástarsambönd. Eitt kvöld, þegar stelpurnar koma heim eftir að hafa verið á djamminu finna þær Peter sofandi fyrir framan dyrnar hjá þeim. Hann segir Christinu að hætt hafði verið við brúðkaupið og þau hefja samband og giftast síðan. 
## Leikendur
*Cameron Diaz sem Christina Walters
*Christina Applegate sem Courtney Rockcliffe
*Selma Blair sem Jane Burns
*Thomas Jane sem Peter Donahue
*Frank Grillo sem Andy
*Jason Bateman sem Roger Donahue
*Eddie McClintock sem Michael
*Lillian Adams sem Frida frænka
*James Mangold sem Dr. Greg
Handknattleiksárið 1947-48

**Handknattleiksárið 1947-48** var keppnistímabilið í íslenskum handknattleik sem hófst haustið 1947 og lauk sumarið 1948. Valsarar urðu Íslandsmeistarar í karlaflokki og Ármann í kvennaflokki. Engir landsleikir fóru fram á tímabilinu.

## Karlaflokkur
### 1. deild
Valsarar urðu Íslandsmeistarar á fullu húsi stiga. Níu lið tóku þátt í Íslandsmóti karla og léku þau einfalda umferð í einni deild. 

Sú breyting var gerð á leikreglunum í karlaflokki að leiktíminn var 2 sinnum 25 mínútur, í samræmi við alþjóðareglur, en hafði fram til þessa verið 2 sinum 15 mínútur. Um leið var innleidd sú regla að skipta mætti mönnum inn og út af vellinum meðan á leik stæði.

## Kvennaflokkur
### 1. deild
Ármannsstúlkur urðu Íslandsmeistarar í meistaraflokki kvenna eftir úrslitaleik gegn KR. Sjö lið tóku þátt í Íslandsmóti kvenna og léku þau einfalda umferð í tveimur þriggja og fjögurra liða riðlum.

*A riðill*

*B riðill*

*Úrslitaleikur*
* Ármann - KR 2:2 (eftir tvíframlengdan leik)
*2. úrslitaleikur*
* Ármann KR 4:1

## Íslandsmótið utanhúss
Íslandsmótið í handknattleik utanhúss var haldið sumarið 1948. Þrjú félög tóku þátt í karlaflokki og fóru Ármenningar með sigur af hólmi. Átta lið tóku þátt í kvennaflokki og urðu Framarar Íslandsmeistarar eftir sigur á Þór Ve. í framlengdum úrslitaleik, 2:1.

## Landslið
Engir formlegir landsleikir fóru fram á tímabilinu. Danskur handknattleiksflokkur skipaður leikmönnum úr Kaupmannahafnarliðunum HG og Ajax heimsótti Ísland vorið 1948 og lék m.a. tvo leiki við úrvalslið íslenskra handknattleiksmanna og vann þá báða.
Ekkert venjulegt líf

***Ekkert venjulegt líf*** (enska: *A Life Less Ordinary*) er bresk gamanmynd frá árinu 1997 sem Danny Boyle leikstýrði og John Hughes skrifaði. Ewan McGregor, Cameron Diaz og Holly Hunter fara með aðalhlutverk í myndinni sem fjallar um skúringarmann sem rænir dóttur yfirmanns síns eftir hann er rekinn og milli þeirra myndast ást.
Shrek hinn þriðji

***Shrek hinn þriðji*** (enska: ***Shrek the Third***) er bandarísk teiknimynd frá árinu 2007 sem Chris Miller og Raman Hui leikstýrðu. Myndin er sú þriðja í Shrek-seríunni og fara Mike Myers, Eddie Murphy, Cameron Diaz, Antonio Banderas, Julie Andrews og Justin Timberlake með aðalhlutverkin.
In Her Shoes (kvikmynd)

***In Her Shoes*** er bandarísk dramamynd frá árinu 2005  sem er byggð á samnefndri bók eftir Jennifer Weiner. Myndin er í leikstjórn Curtis Hansons og skrifaði Susannah Grant handritið. Cameron Diaz, Toni Collette og Shirley MacLaine fara með aðalhlutverk í myndinni sem fjallar um samband tveggja systra og ömmu þeirra. 

## Heimildir
Gísli (ábóti)

**Gísli** nokkur var aðstoðarábóti og síðar ábóti í Viðeyjarklaustri frá 1528 og fram yfir 1530. Þess hefur verið getið til að hann sé sami maður og Gísli eða Þorgils Nikulásson, sem var prestur og prófastur í Holti í Önundarfirði upp úr 1530 og að minnsta kosti til 1536 og síðan prestur og prófastur í Kaldaðarnesi í Árnessýslu frá því um 1540.

Helgi Jónsson ábóti í Viðey hafði aðstoðarmann sem Gísli hét og stýrði sá klaustrinu eftir að Helgi dó um 1528 og er kallaður ábóti í Oddadómi 1528, þegar Ögmundur Pálsson biskup lét dæma sér veitingarvald yfir Oddastað, sem hafði verið erkibiskupslén. Gísli þessi mun hafa sagt af sér og ef þetta var Gísli Nikulásson hefur hann svo farið vestur í Önundarfjörð og orðið þar prestur. Eftirmaður Gísla í klaustrinu var Alexíus Pálsson, sem var vígður 1533.

## Heimildir
* 
*
ICY

**ICY** var íslensk hljómsveit sem var stofnuð árið 1986. Söngvarar eru Pálmi Gunnarsson, Helga Möller og Eiríkur Hauksson. Hljómsveitin keppti fyrir hönd Íslands í Söngvakeppni evrópskra sjónvarpsstöðva 1986 með laginu „Gleðibankinn“. Þau náðu 16. sæti af 20, með 19 stig.

## Tenglar
* Glatkistan
Helgi Jónsson (ábóti)

**Helgi Jónsson** (d. um 1528) var prestur í Hvammi í Norðurárdal og síðar ábóti í Viðeyjarklaustri og var eftirmaður Ögmundar Pálssonar þar.

Ætt Helga er óþekkt en hann hefur líklega verið af höfðingjaættum því hann var stórauðugur. Hann kemur fyrst við skjöl árið 1491 og var þá orðinn prestur, óvíst hvar, en um 1500 var hann orðinn prestur í Hvammi og hafði það embætti þar til hann tók við Viðeyjarklaustri 1521. Hann var vígður ábóti á Lúkasarmessu árið eftir og gegndi því starfi til dauðadags.

Þegar Helgi varð ábóti gaf hann miklar gjafir, bæði Ögmundi biskupi og Skálholtskirkju, en Ögmundur hefur áreiðanlega ráðið því að hann fékk ábótadæmið. Einnig gaf hann Viðeyjarklaustri stórgjöf, svo og sonarsonum sínum tveimur, systrum sínum þremur og fleirum. Hann hefur verið orðinn nokkuð aldraður þegar hann varð ábóti og lést um 1528. Sér til aðstoðar hafði hann munk eða prest sem Gísli hét og varð sá eftirmaður hans í ábótaembættinu.

## Heimildir
* 
*
Hringaríki

**Hringaríki** er sveitarfélag í Buskerudfylki í Noregi. Höfuðstaður sveitarfélagsins er bærinn Hønefoss.
Handknattleiksárið 1961-62

**Handknattleiksárið 1961-62** var keppnistímabilið í íslenskum handknattleik sem hófst haustið 1961 og lauk sumarið 1962. Framarar urðu Íslandsmeistarar í karlaflokki og Valskonur í kvennaflokki. Engir landsleikir fóru fram á tímabilinu.

## Karlaflokkur
### 1. deild
Framarar urðu Íslandsmeistarar í meistaraflokki karla eftir sigur á FH í lokaleik. Keppt var í sex liða deild með einfaldri umferð.

KR og Valur léku aukaleik um fall í 2. deild.

*Leikur um 5. sæti*
* KR - Valur 21:16

### 2. deild
Þróttarar sigruðu í 2. deild á fullu húsi stiga og tryggðu sér sæti í 1. deild. Leikin var einföld umferð í sex liða deild.

## Kvennaflokkur
### 1. deild
Valskonur urðu Íslandsmeistarar í meistaraflokki kvenna eftir jafntefli gegn FH í lokaleik mótsins. Leikin var einföld umferð í sex liða deild.

Framarar höfnuðu í neðsta sæti og áttu að falla niður í 2. deild. Vegna þátttökuleysis var aðeins leikið í einni deild leiktíðina 1962-63 og hélt liðið því sæti sínu.

### 2. deild
Keppt var í 2. deild kvenna í fyrsta sinn. Breiðablik sigraði og tryggði sér sæti í 1. deild. Leikin var einföld umferð í þriggja liða deild.

## Landslið
Engir landsleikir fóru fram á tímabilinu.
Beathoven

**Beathoven** var íslensk hljómsveit sem var stofnuð árið 1987. Tónlistarmenn eru Stefán Hilmarsson (söngvari) og Sverrir Stormsker (píanó). Hljómsveitin keppti fyrir hönd Íslands í Söngvakeppni evrópskra sjónvarpsstöðva 1988 með laginu „Þú og þeir (Sókrates)“. Þeir náðu 16. sæti af 21, með 20 stig.

## Tenglar
* Glatkistan
IPod touch

**iPod touch** (stundum kallaður **iTouch**) er tónlistarspilari, lófatölva, leikjatölva og nettæki sem hannaður var af Apple. iPod touch er eina iPodtækið sem er með fjölsnertiskjá eins og þeim sem er í iPhone. Það er líka fyrsti iPod með Wi-Fi og innbyggðum aðgangi að netverslununum iTunes Store og App Store. Þetta gerir notendum kleift að niðurhala tónlist og forrit beint í tækið án þess að tengja það við tölvu. Frá og með mars 2011 hefur Apple selt yfir 60 milljónir tæki.

iPod touch keyrir iOS stýrikerfið sem tækin iPhone og iPad keyra líka. Með iPod touch er hægt að lesa rafbækur frá iBookstore og halda FaceTime-vídeósamtöl.

## Heimildir
Fjölsnertiskjár

**Fjölsnertiskjár** er snertiskjár sem getur greint tvær eða fleiri snertingar í einu. Notendur geta gefið flóknar skipanir með bendingum og banki á fjölsnertiskjáinn til þess að stjórna tækinu. Má finna fjölsnertiskjái í snjallsímum, lófa- og töflutölvum.
Overijssel

**Overijssel** er fylki í Hollandi, það fjórða stærsta þar í landi og er 3.420,86 km2 að stærð. Höfuðborgin heitir Zwolle.

## Lega og lýsing
Overijssel liggur austarlega í Hollandi og nemur við þýsku landamærin (Neðra-Saxland og Norðurrín-Vestfalía. Önnur héruð sem að Overijssel liggja eru Drenthe og Frísland að norðan, Flevoland að vestan og Gelderland að sunnan. Íbúar eru 1,1 milljón talsins og er Overijssel því sjöunda fjölmennasta fylki Hollands ásamt Limburg. Fylkið er láglent en er þó eitt fárra fylkja Hollands sem ekki fer niður fyrir sjávarmál. Lægsti punktur fylkisins er í 2 metra yfir sjávarmáli.

## Fáni og skjaldarmerki
Fáni Overijssel samanstendur af fimm láréttum röndum. Rauðri, gulri, blátti, gulri og rauðri. Guli liturinn er þó breiðastur. Litirnir tengja fylkið við fylkið Holland, en rauður og gulur eru litir þess. Bláa röndin vísar til árinnar Ijssel, sem er nafngefandi fyrir þetta fylki. Fáninn var formlega tekinn í notkun 21. júlí 1948.
Skjaldarmerkið er líkt en í því vantar rauða litinn á bakgrunninum. Þó er ljónið fremst rautt og vísar til Karls V keisara þýska ríkisins, sem hlaut fylkið að gjöf á 16. öld. Merkið er því upprunnið á þeim tíma en endanlega útgáfan er frá 1950. Ljónberarnir og kórónan eru síðari tíma viðbætur. Kórónan vísar til konungsríkisins Hollands.

## Orðsifjar
Í upphafi hét fylkið Oversticht (eða bara Sticht). En þegar biskupinn í Utrecht gaf Karli V keisara fylkið, veitti keisari sjálfum sér nafnbótina Herr von Overijssel. Þetta var nafngefandi fyrir fylkið. Merkingin er *svæðið hinummegin við ána IJssel (séð frá Utrecht)*.

## Söguágrip
Á miðöldum var fylkið, saman með Drenthe, undir yfirráðum biskupanna í Utrecht. 1528 gaf biskupinn, sem þá var Hinrik frá Bæjaralandi, Karli V keisara þýska ríkisins fylkið en Karl var Habsborgari. Aðrir hlutar Niðurlanda voru undir yfirráðum spænsku Habsborgar-ættarinnar. Þegar sjálfstæðisstríð Niðurlanda hófst á 16. öld, gekk fylkið til liðs við uppreisnarmenn og skrifuðu undir Utrecht-yfirlýsinguna gegn Spánverjum. Við sjálfstæði Niðurlanda varð Overijssel að hollensku fylki. Sjá eftir það sögu Hollands.

## Borgir
Stærstu borgir Overijssel:

## Heimildir
*
Túlkun

**Túlkun** getur átt við um:
* Tungumálatúlkun, sjá túlkur
* Túlkun í merkingarfræði
* Túlkun á listaverkum
* Túlkun í heimspeki
* Túlkun í guðfræði; ritskýringar, túlkunarfræði, skýringarfræði
* Lagatúlkun
* Túlkun í leiklist, leikur
Ferillengd

**Ferillengd** er lengd ferils og er alltaf stærri en núll, en getur verið óendaleg.

## Skilgreining
Ferlillengd *L* er skilgreind með eftirfarandi ferilheildi:
 
: L := \int\limits_{ferill}^{} \mathrm{d}s, 

þar sem ds táknar „óendanlega lítinn bút“ af ferlinum  og ferilheildið er reiknað eftir ferlinum.

## Dæmi
Setjum að lýsa megi ferli í tvívíðri sléttu í með tvenndunum (*x*, *y*), þar sem *x* og *y* eru samfelld og deildanleg föll. 

Stillum fyrst upp líkingunni fyrir „litla bútinn“ ds af ferlinum, þar sem við notum okkur reglu Pýþagórasar:

:ds^2 = dx^2 + dy^2\,  , sem gefur 

:ds = \sqrt{dx^2 + dy^2},\,  

en neikvæða rótin kemur vitaskuld ekki til greina, því ferillengd er alltaf stærri en núll.

Til að reika ferilheildið þarf að stika föllin x og y, t.d. með x := x(*t*) og y := y(*t*). Deilum því næst með dt og umritum:

:ds = \sqrt{\dot{x}^2+\dot{y}^2}\, dt   

þar sem yfirsettu punktarnir tákna fyrstu afleiður fallanna.

Innsetning gefur loks:

L=\int \sqrt{\dot{x}^2+\dot{y}^2}\,dt = \int\limits_{a}^{b}\sqrt{1+f'(t)^2}\ dt,

þar sem notuð var stikunin x := *t* og y := f(*t*), en táknið ' merki fyrstu afleiðu fallsins f og ferillinn afmarkast af bilinu [*a*, *b*], þ.e. a ≤ t ≤ b.
Klængskirkja

**Klængskirkja** var vegleg miðaldakirkja í Skálholti, sem Klængur Þorsteinsson biskup lét reisa skömmu eftir að hann tók við embætti Skálholtsbiskups 1152. Kirkjan var smíðuð úr tveimur skipsförmum af tilhöggnu timbri frá Noregi og kostaði sem samsvarar 1600 kúgildum. Kirkjan brann til grunna árið 1309 eftir að eldingu laust niður í hana.

Timbrið kom til Íslands á tveimur skipum í kringum árið 1158. Pétur Gunnarsson, rithöfundur, lýsir komu viðanna í bók sinni *[[Leiðin til Rómar]]* svo:
Róttækni

**Róttækni** merkir ýmiss konar viðhorf í samfélagsmálum sem miða að því að rífa upp samfélagslegar meinsemdir með rótum. Róttæklingar vilja gagngera breytingu á samfélaginu, gjarnan með byltingu, eiginlegri eða óeiginlegri. Frjálshyggjumenn nota hugtakið yfir hugmyndir frjálshyggjunnar. Talað er um róttæka íslamista og er þá yfirleitt átt við öfgamenn þótt róttækni þurfi ekki að fara saman með pólitískum öfgum. En hugtakið róttækni hefur þó oftast verið notað yfir vinstrimenn.
Ingólfur Sigurðsson

**Ingólfur Sigurðsson** (fæddur 12. febrúar 1993) er íslenskur knattspyrnumaður sem leikur með knattspyrnuliði Vals. Hann lék áður með unglingaflokki og meistaraflokki KR. Þegar hann var 15 ára fór hann til reynslu til hollenska félagsins SC Heerenveen og var þar eitt tímabil.
Plank

**Plank** er stelling sem varð heimsvinsæl í byrjun árs 2011. Uppruninn er umdeildur en athæfið vakti fyrst athygli fjölmiðla í september 2009 þegar sjö læknum og hjúkrunarfræðingum á Great Western Hospital í Swindon í Englandi var vikið úr starfi fyrir að planka á vakt.

Stellingin er þannig að maður liggur á maganum og reynir að vera eins beinn og maður getur. Andlitið á að vita beint niður og handleggirnir liggja beinir meðfram líkamanum. Síðan er tekin ljósmynd sem yfirleitt er dreift á samskiptasíðum á netinu.

Í júlí 2011 kom fram á samskiptasíðum önnur stelling sem kölluð var „að ugla“. Þeir sem ugla setjast á hækjur sér, láta handleggi lafa niður með líkamanum og horfa út í loftið. Fleiri áþekk „æði“ hafa verið að koma fram á sjónarsviðið.

## Tilvísanir
Þjóðvegur 61

**Þjóðvegur 61** eða **Djúpvegur** er vegur sem liggur frá Vestfjarðavegi (Þjóðvegi 60) vestan Geiradalsár, inn Gautsdal, fram Arnkötludal (um Þröskulda) og inn með Steingrímsfirði og þar fyrir ofan Hólmavík um Staðardal, yfir Steingrímsfjarðarheiði og Lágadal, fyrir Ísafjörð, um Reykjanes og Vatnsfjörð og yfir Mjóafjörð um Hrútey, um Ögur, fyrir Skötufjörð, Hestfjörð, Seyðisfjörð og Álftafjörð og um Súðavík, Ísafjörð og í gegnum Bolungarvíkurgöng og um Aðalstræti og Brimbrjótsgötu í Bolungarvík að höfninni þar.  

## Myndir


Image:Road 61.jpg
Image:Djúpvegur.jpg
Image:Sudavik.jpg
Image:Road 61 Djúpvegur.jpg
Image:Súðavík.jpg


## Tilvísanir
Handknattleiksárið 1946-47

**Handknattleiksárið 1946-47** var keppnistímabilið í íslenskum handknattleik sem hófst haustið 1946 og lauk sumarið 1947. Valsarar urðu Íslandsmeistarar í karlaflokki og Ármann í kvennaflokki. Engir landsleikir fóru fram á tímabilinu.

## Karlaflokkur
### 1. deild
Valsmenn urðu Íslandsmeistarar etir úrslitaleik gegn ÍR. Átta lið tóku þátt í Íslandsmóti karla og léku þau einfalda umferð í tveimur fjögurra liða riðlum.

*A riðill*

*B riðill*

*Úrslitaleikur*
* Valur - ÍR 10:3

Í meistaraliði Vals voru:

Sveinn Helgason, Stefán Hallgrímsson, Garðar Halldórsson, Karl Jónsson, Jón Þórarinsson, Stefán Gunnarsson og Þórður Þorkelsson.

## Kvennaflokkur
### 1. deild
Ármannsstúlkur urðu Íslandsmeistarar í meistaraflokki kvenna eftir úrslitaleik gegn FH. Sjö lið tóku þátt í Íslandsmóti kvenna og léku þau einfalda umferð í tveimur þriggja og fjögurra liða riðlum.

*A riðill*

*B riðill*

*Úrslitaleikur*
* Ármann - FH 4:3

Í meistaraliði Ármanns voru:

Hulda Ingvarsdóttir, Sigríður Ólafsdóttir, Sólveig Jónsdóttir, Ólöf Bjartmarsdóttir, Guðrún Jónsdóttir, Maddý Guðmundsdóttir, Lilja Enoksdóttir og Sigrún Stefánsdóttir.

## Íslandsmótið utanhúss
Íslandsmótið í handknattleik kvenna utanhúss var haldið sumarið 1947. Fimm félög tóku þátt og fóru Ármannsstúlkur með sigur af hólmi, unnu alla sína leiki.

## Landslið
Engir formlegir landsleikir fóru fram á tímabilinu. Sænska liðið I.F. Kristianstad heimsótti Ísland vorið 1947 og lék þrjá leiki gegn íslensku úrvalsliði og einn gegn Ármenningum. Svíarnir sigruðu í öllum leikjunum með miklum mun.
Handknattleiksárið 1959-60

**Handknattleiksárið 1959-60** var keppnistímabilið í íslenskum handknattleik sem hófst haustið 1959 og lauk sumarið 1960. FH-ingar urðu Íslandsmeistarar í karlaflokki og Ármannsstúlkur í kvennaflokki. Íslenska kvennalandsliðið tók þátt í Norðurlandamóti í Svíþjóð.
## Karlaflokkur
### 1. deild
FH-ingar urðu Íslandsmeistarar í meistaraflokki karla á fullu húsi stiga. Keppt var í sex liða deild með einfaldri umferð.

Ármann féll í 2. deild.

### 2. deild
Framarar sigruðu í 2. deild á fullu húsi stiga og tryggðu sér sæti í 1. deild. Leikin var einföld umferð í fjögura liða deild, auk gestaliðs

Reykvíska íþróttafélagið Skandinavisk boldklub tók þátt í mótinu sem gestalið og voru leikir þess ekki taldir með í lokastöðu. Það tapaði leikjum sínum gegn Fram, Víkingi og Þrótti með miklum mun. Lið ÍA mætti ekki til leiks gegn Skandinavian boldklub.

## Kvennaflokkur
### 1. deild
Ármenningar urðu Íslandsmeistarar í meistaraflokki kvenna á fullu húsi stiga. Leikin var einföld umferð í sjö liða deild.

## Landslið
Kvennalandsliðið tók þátt í Norðurlandamóti í Västerås og hafnaði í 2. sæti.
* Ísland – Danmörk 7:10
* Ísland – Noregur 8:8
* Ísland – Svíþjóð 7:6

Engir karlalandsleikir fóru fram á tímabilinu.
Víkingur Kristjánsson

**Víkingur Kristjánsson** (f. 26. mars 1972) er íslenskur leikari og handritshöfundur. Hann er þekktur fyrir leik sinn í *[[Ófærð]]*, *[[Brot (sjónvarpsþættir)|Brot]]*, *[[Vegferð]]*, *[[Réttur (sjónvarpsþáttaröð)|Réttur]]* and *[[Ríkið (sjónvarpsþættir)|Ríkið]]*. Hann er einn af stofnmeðlimum Vesturports.

## Heimildir

## Tengill
*
Janet Jackson

**Janet Damita Jo Jackson** (f. 16. maí 1966) er yngst af níu börnum Joseph Jackson og Katherine Jackson. Systkini hennar eru Rebbie, Jackie, Tito, Jermaine, La Toya, Marlon, Michael og Randy. Bræður hennar mynda hljómsveitina Jackson 5 sem seinna var nefnd The Jacksons. Janet kom fyrst fram sem leikkona ung að árum í þáttunum *Good Times* og *Different Strokes*.
Handknattleiksárið 1949-50

**Handknattleiksárið 1949-50** var keppnistímabilið í íslenskum handknattleik sem hófst haustið 1949 og lauk sumarið 1950. Framarar urðu í fyrsta sinn Íslandsmeistarar í karlaflokki og kvennaflokki. Íslendingar léku á tímabilinu sína fyrstu karlalandsleiki.
## Karlaflokkur
### 1. deild
Framarar urðu Íslandsmeistarar í fyrsta sinn. Átta lið tóku þátt í Íslandsmóti karla og léku þau einfalda umferð í einni deild. 

## Kvennaflokkur
### 1. deild
Framarar urðu Íslandsmeistarar í meistaraflokki kvenna í fyrsta sinn. Sigurður Magnússon var þjálfari liðsins. Leikin var einföld umferð í fimm liða deild, auk gestaliðs.

Reykvíska íþróttafélagið Skandinavisk boldklub tók þátt í mótinu sem gestalið. Liðið tapaði öllum leikjum sínum, en viðureignir þess voru ekki taldir með í lokastöðu.
## Íslandsmótið utanhúss
Íslandsmótið í handknattleik utanhúss var haldið sumarið 1950. Framarar urðu Íslandsmeistarar í bæði karla- og kvennaflokki.

## Landslið
Til stóð að halda heimsmeistaramót karla í handknattleik í Svíþjóð snemma árs 1950 og ákváðu Íslendingar að senda lið til keppni. Vegna þátttökuleysis var fallið frá því að halda þetta fyrsta HM, en ákveðið var að fara engu að síður í keppnisför. Ísland lék tvo formlega landsleiki í förinni, gegn Svíum og Dönum, þá fyrstu í sögunni. Síðar á árinu 1950 kom finnska landsliðið í heimsókn til Reykjavíkur. Það lék nokkra leiki í íþróttahúsinu Hálogalandi, en það var ekki löglegur völlur. Eini formlegi landsleikurinn í förinni var því leikinn utanhúss, á Melavelli.
* Svíþjóð - Ísland 15:7
* Danmörk - Ísland 20:6
* Ísland - Finnland 3:3
FIE

**FIE** getur átt við:
* frumindóevrópsku
* Fédération Internationale d'Escrime, alþjóðlega skylmingafélagið
* Fie, þorp í Austur-Ögðum, Noregi
Háttarsögn

**Háttarsögn** í íslensku er sagnorð sem gefur til kynna svipaða aðgreiningu og persónuhættir. Í íslensku teljast *geta*, *mega*, *munu*, *skulu*, *vilja*, *eiga*, *hljóta*, *kunna*, *verða*, *þurfa*, og *ætla* til háttarsagna. Háttarsagnir hafa tvöfalda merkingu í íslensku; grunnmerkingu og möguleikamerkingu. Grunnmerking háttarsagnar þýðir að mælandi segi að frumlagið hafi skyldu, ábyrgð, leyfi eða getu til að gera það sem nafnháttarsetningin segir. Möguleikamerking háttarsagnar þýðir að fullyrðing í nafnháttarsetningu sé hugsanleg, líkleg eða nauðsynleg.

* Hún **má** heimsækja mig. (grunnmerking)
* Þessi frétt **hlýtur** að vera rétt. (möguleikamerking)

## Tengt efni
* Háttarögn
* Viðtengingarháttur

## Neðanmálsgreinar


## Heimildir
* Höskuldur Þráinsson (2005), Íslensk tunga III. Setningar: handbók um setningafræði
* Hulda Óladóttir (2011), Notkun viðtengingarháttar í nútímaíslensku